জার্মানির আকাশে রহস্যময় ড্রোন! বন্ধ করা হল একাধিক উড়ান

ওয়েব ডেস্ক : ফের ড্রোন (Drone) আতঙ্ক জার্মানিতে (Germany)। এ নিয়ে ২৪ ঘন্টায় দ্বিতীবার এই আতঙ্ক ছড়িয়েছে। এর কারণে একাধিক বিমান ঘুরিয়ে দেওয়া হয়েছে। বাতিল করা হয়েছে বেশ কিছু বিমানও। যার ফলে সাড়ে ছ’হাজারের বেশি যাত্রী আটকে পড়েন বলে জানা গিয়েছে। তবে কোনও ধরণের হামলার ঘটেনি বলে খবর।

জানা গিয়েছে, শুক্রবার বিমানের পাইলট আকাশে ড্রোন দেখতে পান। তার পরেই নিরাপত্তার কারণে সমস্ত উড়ান বন্ধ রাখা হয়। এছাড়া বন্ধ রাখা হয় জার্মানির (Germany) মিউনিখ বিমানবন্দরও। এমনকি লন্ডনের হিথরো, স্পেনের ল্যাঞ্জরোট ও পর্তুগালের লিসবন থেকে আসা বিমানগুলিকে ঘুরিয়ে দেওয়া হয়। এর ফলে জার্মানির স্থানীয় সময় অনুযায়ী, শনিবার ভোর ৫টা পর্যন্ত বিমান চলাচল ব্যহত হয়েছে জার্মানিতে।

আরও খবর : প্রথম মহিলা প্রধানমন্ত্রী পেল জাপান!

এর আগে গত বৃহস্পতিবার দক্ষিণ জার্মানির (South Germany) আকাশে কয়েকটি ড্রোন দেখা গিয়েছিল। সেদিনও সতর্কতামূলক ব্যবস্থা হিসাবে বন্ধ রাখা হয়েছিল উড়ান পরিষেবা। সেদিন ১৭টি বিমান বাতিল করা হয়েছিল। ঘুরিয়ে দেওয়া হয় ১৫টি বিমানকেও। সেগুলিকে পার্শ্ববর্তী দেশগুলিতে পাঠানো হয়েছিল। যার কারণে আটকা পড়েছিলেন তিন হাজারের বেশি যাত্রী।

প্রসঙ্গত, রাশিয়া-ইউক্রেন যুদ্ধে ইউক্রেনের পাশেই দাঁড়িয়েছে ইউরোপের দেশগুলি। এর ফলে পশ্চিম ইউরোপে রাশিয়া (Russia) হামলা চালাতে পারে বলে জল্পনা রয়েছে। তার মাঝেই জার্মানিতে এমন ড্রোনের উপস্থিতি নিয়ে চাঞ্চল্য ছড়িয়েছে। তবে ড্রোনগুলি কোন দেশের, সে বিষয়ে এখনও চিহ্নিত করতে পারেনি জার্মানির (Germany) সরকার। তবে শুধু জার্মানি নয়, সম্প্রতি ডেনমার্কের কোপেনহাগেন ও নরওয়ের অসলো বিমানবন্দরের আকাশসীমায় দেখা গিয়েছিল ড্রোনের উপস্থিতি। এ নিয়ে রাশিয়ার বিরুদ্ধেই অভিযোগ তোলা হয়েছিল।

দেখুন অন্য খবর :

The post জার্মানির আকাশে রহস্যময় ড্রোন! বন্ধ করা হল একাধিক উড়ান first appeared on KolkataTV.