জার্মানির কাছে হেরে ফিডে বিশ্বকাপ থেকে বিদায় গুকেশের!

ওয়েব ডেস্ক : প্রত্যাশাপূরণে ব্যর্থ ডি গুকেশ (D Gukesh)। গোয়ায় আয়োজিত ফিডে বিশ্বকাপ (FIDE World Cup) থেকে ছিটকে গেলেন তিনি। জার্মানির (Germany) ফ্রেডেরিক সোভেনের (Frederik Svane) কাছে তৃতীয় রাউন্ডে হেরে গেলেন বিশ্বের ৯ নম্বর ভারতীয় গ্র্যান্ড মাস্টার। যার কারণে মন খারাপ গোটা দেশবাসীর।

২০২৪ সালে সর্বকনিষ্ঠ দাবাড়ু হিসাবে চ্যাম্পিয়ন হয়েছিলেন গুকেশ (D Gukesh)। ফলে তাঁর কাছে অনেকটাই প্রত্যাশা ছিল দেশবাসীর। ১৯ বছরের ভারতীয় দাবারু ফিডে বিশ্বকাপের অন্যতম ফেভারিট ছিলেন। তবে জার্মানির ২১ বছর বয়সি জার্মান গ্র্যান্ডমাস্টারের কাছে হেরে যেতে হল তাঁকে। জার্মানির ফ্রেডেরিকের বিরুদ্ধে প্রথম গেমে ড্র করেছিলেন গুকেশ। তবে দ্বিতীয় ক্ল্যাসিক্যাল গেমে ১.৫-০.৫ ব্যবধানে হেরে যান তিনি। প্রসঙ্গত, ২০২৪ সালের ফিডে গ্র্যান্ড সুইসে গুকেশ হেরে গিয়েছিলেন অভিমন্যু মিশ্রর কাছে। তার পরে এ বছর ফিডে কাপ থেকেও বিদায় নিতে হল তাঁকে।

আরও খবর :  বিরাট-রোহিতকে নিয়ে বড় মন্তব্য অস্ট্রেলিয়ার প্রাক্তন অধিনায়কের!

এ নিয়ে গুকেশের কোচ গ্রেজেগর্জ গায়েভস্কি বলছেন, ‘এটা ট্রানজিশনাল ফেজ, কেউ লক্ষ্য অর্জনের চেষ্টা করতে গিয়ে ব্যর্থও হতে পারেন। কারণ সেই সময় অনুপ্রেরণা খুঁজে পাওয়া কঠিন হয়। বর্তমানে গুকেশ সেই জায়গাতেই দাঁড়িয়ে’

সঙ্গে তিনি বলেছেন, “আমাদের ভুলে গেলে চলবে না যে সে খুব অল্পবয়সী। তবে প্রতিযোগিতাটা খুব কঠিন। এমন নয় যে শিরোপা জিতে সে সব ম্যাচ জেতার একচেটিয়া অধিকার পেয়ে গিয়েছে। এটি একটি অত্যন্ত প্রতিযোগিতামূলক খেলা এবং বাকি সবাই তাঁকে হারানোর জন্য কঠোর পরিশ্রম করছে। কিছু উত্থান ছিল, কিছু পতন ছিল। মানসিকভাবে এবং শারীরিকভাবে এবং খেলার দিক থেকে, আমি মনে করি আমরা কিছুটা ট্র্যাকে ফিরে আসছি।” তবে গুকেশের টুর্নামেন্ট থেকে বিদায় হলেও, আশা জাগিয়ে রেখেছেন রমেশবাবু প্রজ্ঞানন্দ ও অর্জুন এরিগাইসি।

দেখুন অন্য খবর :