নেশনস লিগ সেমিতে জার্মানি-পর্তুগাল, স্পেন-ফ্রান্স

ওয়েব ডেস্ক: উয়েফা নেশনস লিগের (UEFA Nations League) সেমিফাইনালে উঠল জার্মানি, পর্তুগাল, স্পেন এবং ফ্রান্স। জার্মানির সামনে পড়ল ক্রিশ্চিয়ানো রোনাল্ডোর (Cristiano Ronaldo) দেশ, অন্যদিকে স্প্যানিশ আর্মাডার মুখোমুখি কিলিয়ান এমবাপেরা (Kylian Mbappe)।

কোয়ার্টার ফাইনালে ডেনমার্কের বিরুদ্ধে প্রথম লেগে ০-১ হেরে গিয়েছিল পর্তুগাল। ওই অপ্রত্যাশিত ফলাফলের পর রোনাল্ডো সাফ জানিয়েছিলেন, তিনি ভালো খেলতে পারেননি, তাঁর দলও খারাপ খেলেছে। রবিবার রাতে অবশ্য প্রবলভাবে ফিরে এল পর্তুগিজরা। ড্যানিশদের উড়িয়ে দিল ৫-২ ফলে, দুই পর্ব মিলিয়ে ফলাফল ৫-৩।

আরও পড়ুন: ফ্লপ রোহিত, আইপিএল-এর এল ক্লাসিকোয় শেষ হাসি হাসলেন ধোনিই

ম্যাচের শুরুতেই পেনাল্টি পেয়ে যায় পর্তুগাল কিন্তু রোনাল্ডোর দুর্বল শট বাঁচিয়ে দেন ড্যানিশ গোলকিপার ক্যাসপার স্মাইকেল। ৩৮ মিনিটে অ্যান্ডারসেনের আত্মঘাতী গোলে এগিয়ে যায় পর্তুগাল।

QUE NOITE, PORTUGAL! ?? pic.twitter.com/EA8M6eHi8o

— Cristiano Ronaldo (@Cristiano) March 23, 2025

খেলা জমে ওঠে দ্বিতীয়ার্ধে। ৫৬ মিনিটে ডেনমার্কের সমতা ফেরান ক্রিস্টেনসেন। ৭২ মিনিটে পর্তুগালকে ফের এগিয়ে দেন রোনাল্ডো। চার মিনিট পরে সমতা ফেরান ক্রিশ্চিয়ান এরিকসেন। ৮৬ মিনিটে ৩-২ করেন ট্রিঙ্কাও। অর্থাৎ দুই পর্ব মিলিয়ে ফলাফল ৩-৩। এরপর খেলা গড়ায় অতিরিক্ত সময়ে। এক মিনিটের মধ্যেই গোল করেন সেই ট্রিঙ্কাও ১১৫ মিনিটে ডেনমার্কের কফিনে শেষ পেরেক পুঁতে দেন গনসালো রামোস।

এদিনের জার্মানি বনাম ইতালি রুদ্ধশ্বাস ম্যাচ ৩-৩ ফলে শেষ হয়। প্রথম লেগে জেতায় সেমিতে গেল জার্মানরা। স্পেন বনাম নেদারল্যান্ডসও দুই পর্ব মিলিয়ে ৫-৫ ড্র হয়। টাইব্রেকারে জেতে স্প্যানিশরা। ক্রোয়েশিয়ার বিরুদ্ধে টাইব্রেকারে জিতেই সেমিফাইনালে গেল ফ্রান্স।

দেখুন অন্য খবর: