জার্মানিতে দুঃসাহসিক ডাকাতি! লুট হল প্রায় ৩ কোটি ইউরো

ওয়েব ডেস্ক : জার্মানিতে (Germany) দুঃসাহসিক ডাকাতি। ব্যাঙ্কের (Bank) ভল্ট ভেঙে প্রায় ৩ কোটি ইউরো লুট (Robbery) করে নিল ডাকাতরা। জানা যাচ্ছে, ৩ হাজারেরও বেশি সেফ ডিপোজিট বক্স ভেঙে টাকার পাশাপাশি সোনাগয়নাও লুট করা হয়েছে বলে খবর। ইতিমধ্যে এই ঘটনার তদন্ত শুরু করেছে পুলিশ (Police)। ডাকাতদের গ্যাংয়ের খোঁজ পেতে শুরু হয়েছে তল্লাশি।

পুলিশের তরফে জানানো হয়েছে, জার্মানির (Germany) জেলসেনকির্খেন শহরের স্পার্কাস সেভিংস ব্যাংকের এক শাখায় ভল্ট ভেঙে এত পরিমাণ সম্পত্তি লুট করা হয়েছে। ফলে ব্যাঙ্কের গ্রাহকরা আশঙ্কা প্রকাশ করছেন যে, তাঁরা সব কিছু হারিয়ে ফেললেন। ঘটনার পরেই ব্যাঙ্কের বাইরে বহু গ্রাহক প্রতিবাদ জানিয়েছেন।

আরও খবর : স্বপ্ন নিয়ে মার্কিন মুলুকে গিয়েছিলেন দুই ভারতীয় কন্যা, ফেরা হল না

জানা যাচ্ছে, ডাকাতরা একটি পার্কিং গ্যারেজের গর্ত খুঁড়ে ব্যাঙ্কের ওই ভল্ট রুমে গিয়ে পৌঁছেছিল। ক্রিসমাসের জন্য সৃহস্পতিবার ও শুক্রবার বন্ধ ছিল ওই ব্যাঙ্ক। আর পরের দু’দিন ছিল সাপ্তাহিক ছুটি। সেই মতো পরিকল্পনা করেই জার্মানিতে দুঃসাহসিক চুরি করার পরিকল্পনা করে ডাকাতরা। ফলে যেভাবে একেবারে ফিল্মি কায়দায় এই কাজ সম্পন্ন করেছে ডাকাতরা। তা দেখে অবাক সবাই।

জানা গিয়েছে, একটি সিসিটিভি ফুটেজ সামনে এসেছে। তাতে এক বিলাশবহুল গাড়ির নম্বর দেখা গিয়েছিল। তবে পুলিশ তদন্ত করে জানতে পারে, ওই গাড়ির নম্বর প্লেট বেশ কিছুদিন আগেই চুরি হয়েছিল। ফলে কারা এর পিছনে রয়েছে, তা নিয়ে প্রশ্ন উঠেছে। অভিযুক্তদের খোঁজে ইতিমধ্যে তদন্ত শুরু করেছে পুলিশ (Police)।

দেখুন অন্য খবর :

The post জার্মানিতে দুঃসাহসিক ডাকাতি! লুট হল প্রায় ৩ কোটি ইউরো first appeared on KolkataTV.